Ammud temɣart n jida. Temmuqel ɣer tama n xwali-s teldi imi-s, teqleɛ-iyi-d uɛlec-is ittengugun itteɛluluqen ur d-tenni aḥḥ. Ala win i s-d-yugaren deg umayeg n ufella. Tefka-iyi-t-id, bdiɣ yis-s tamegra. Γ liɣ fella-asen, wwet ma ad tewwt-ḍ ẓelmeḍ yeffes, wwet ma ad tewwt-ḍ zelmeḍ yeffes. Xedmeɣ deg-sen ayen ixdem sid ∑li deg Nsara: tayerza n sin wagguren ɣeḍleɣ-tt azal segmi i k-d- bdiɣ ameslay ar tura. Jemɛeɣ tadliwin d irebban; jemɛeɣ irebban d irinen; jemɛeɣ irinen d taffin. Yal taffa ur tezmir ara ad as-teffel tninna.